《和尧夫安乐窝中好打乖吟》
宋代·任逵

安乐先生醉便歌，庄篇徒尔说焚和。
有名有守同应少，无事无求得最多。
胜处林泉供放适，清时风月助吟哦。
能抛忧责忘劳外，不纵逍遥更待何。

作者简介：任逵，字开叔。官司封郎中。事见《伊川系壤集》卷一一《谢开叔司封用无事无求得最多》、卷一二《答任开叔郎中昆仲相访》等。